کەمپی بەندکردن

کەمپی بەندکردن ئەو شوێنانەن کە بۆ دەستبەسەرکردنی نەیارانی سیاسی، ئەندامانی ھەندێک نەتەوە، یان ئەو کەسانە دیاریکراون کە باوەڕێکی ئایدیۆلۆژی جیاوازیان ھەیە لە باوەڕی ئەو کەسەی کە دەستی باڵای ھەیە. کەمپە نازییەکان لەناو ئەڵمانیادا دامەزران دوای ماوەیەکی کەم لە دەستبەسەرداگرتنی دەسەڵاتی نازییەکان لەوێ بە ئامانجی دەستگیرکردنی نەیارانی ڕژێم بۆ شکاندنی دەسەڵاتیان و لە زۆر حاڵەتدا بۆ لەناوبردنی جەستەیی. مەبەست لە دامەزراندنی ئەم کەمپانە یان ڕاگرتنی گیراوەکانە بە مەبەستی لەناوبردن یان لە ژێر خراپترین بارودۆخی ژیاندا بخرێنە ژێر کاری قورسەوە. ئەو کەمپانە بەکاردەھێنرێن بۆ دەستبەسەرکردنی ھەڕەمەکی ئەو ھاووڵاتییە مەدەنیانەی کە بڕیارە دەستگیربکرێن بەبێ ئەوەی بە کەناڵە دادوەرییە ئاساییەکاندا تێپەڕن، وەک ئەوەی لە کەمپەکانی بەندکردنی نازییەکان لە کاتی جەنگی جیھانی دووەمدا ڕوویدا. نازییەکان جوولەکەکان، ھاوڕەگەزبازان، کۆمۆنیستەکان، سلاڤەکان و کەسانی دیکەیان فڕێدایە ناو کەمپەکانەوە لە سەرانسەری ئەوروپا بەبێ ئەوەی لێکۆڵینەوە بکەن کە ئایا تاوانێکیان ئەنجامداوە یان تاوانێک کە دەبێت یاسایان لەسەر بسەپێندرێت.دەستەواژەی «کەمپەکانی بەندکردن» بۆ ئاماژەکردن بەو شوێنانە بەکارناھێنرێت کە بۆ بەندکردنی ئەندامانی ھێزە چەکدارەکان؛ بەڵکو ئەم زاراوەیە تەنھا بۆ خەڵکی مەدەنی بەکاردێت. یەکەم کەس کە ئەم زاراوەیەیان بەکارھێنا ئینگلیزەکان بوون لە جەنگی جیھانیی دووەمی نێوان بەریتانیا و شۆڕشگێڕانی بە ڕەچەڵەک ئەڵمانی لە باشووری ئەفریقا. ئینگلیزەکان خەڵکی سڤیلیان لە باشووری ئەفریقا دەستگیرکرد و فڕێیان دەدایە کەمپەکانی بەندکردن. دەیان ھەزار کەسیان بەھۆی بەدخۆراکی و خراپی باری گوزەران گیانیان لەدەستداوە. ھەروەھا ژمارەیەکی زۆر خەڵکیان لە ڕووبەرێکی بچووکی زەویدا کۆکردەوە، کە پێی دەگوترا کەمپەکانی سەرنجدان.دیارترین و بەناوبانگترین کەمپەکانی بەندکردنی نازییەکان بریتین لە: داخاو، بوچنڤاڵد، ئاوشڤیتز، بێرگن، بێلسن.https://web.archive.org/web/20170517202420/https://apnews.com/c22de3a565fe4e85a0508bbbd72c3c1b/ap-s-korea-covered-mass-abuse-killings-vagrantshttps://web.archive.org/web/20170728233348/http://www.convivenciacuba.es/index.php/historia-mainmenu-54/254-la-umap-una-pgina-digna-de-no-recordarhttps://web.archive.org/web/20200308203714/https://www.radiofrance.fr/professionnels/regie-publicitaire/france-inter?id=93426

 سەرچاوەکان 

 سەرچاوەکان